Public procurement notice: Modification Of A Contract/Concession During Its Term
Published: 2022-05-06
Buyer: NIF Nemzeti Infrastruktúra Fejlesztő zártkörűen működő Részvénytársaság
Country: HU
Contract type: Services
Procedure: Open procedure
CPV classification: 71242000 | 71243000 | 71245000 | 71300000 | 71311300

Technical requirements: Tervezési szerződés az 51. sz. főút Kalocsa-M9 gyorsforgalmi út közötti, valamint a Kalocsa belterületi szakasz fejlesztése megvalósításának előkészítése vonatkozásában: előzetes vizsgálati dokumentáció, nyomvonal-kijelölési dokumentáció, engedélyezési és kiviteli tervek elkészítése, valamint a szükséges engedélyek megszerzésében való közreműködés tárgyában
A meglévő nyomvonal 5122 j. úti csatlakozásától az M9 gyorsforgalmi út csomópontjáig tartó, jelenleg 24 km hosszú szakasza 115 kN tengelyterhelésre történő burkolat-megerősítésének és párhuzamos kerékpárút megvalósításának előkészítése min. a Csorna-foktői-csatorna, a Vajas-fok (két helyen: a 116 és a 136 km szelvények környezetében), a Váradi-fok-csatorna és a Garábi-csatorna felett meglévő hidak vagy átereszek korszerűsítésével/áttervezésével és/vagy új hidak tervezésével (szükség szerint).
Tervezési szerződés az 51. sz. főút Kalocsa-M9 gyorsforgalmi út közötti, valamint a Kalocsa belterületi szakasz fejlesztése megvalósításának előkészítése vonatkozásában: előzetes vizsgálati dokumentáció, nyomvonal-kijelölési dokumentáció, engedélyezési és kiviteli tervek elkészítése, valamint a szükséges engedélyek megszerzésében való közreműködés tárgyában
A meglévő nyomvonal 5122 j. úti csatlakozásától az M9 gyorsforgalmi út csomópontjáig tartó, jelenleg 24 km hosszú szakasza 115 kN tengelyterhelésre történő burkolat-megerősítésének és párhuzamos kerékpárút megvalósításának előkészítése min. a Csorna-foktői-csatorna, a Vajas-fok (két helyen: a 116 és a 136 km szelvények környezetében), a Váradi-fok-csatorna és a Garábi-csatorna felett meglévő hidak vagy átereszek korszerűsítésével/áttervezésével és/vagy új hidak tervezésével (szükség szerint).
A 4. számú részteljesítési feladat során a Tervező feladata volt a nem jogerős/végleges építési engedély(ek) megszerzése a Szerződés szerinti határidőre. A Tervezőnek a sikeres engedélyezési eljárás érdekében be kellett szereznie a MÁV Zrt. (továbbiakban: Üzemeltető) hozzájárulásait. Az Üzemeltető a Tervező alvállalkozójának részére ismertette a hozzájárulások megszerzésének folyamatát és az illetékes szervezeti egységeket. Azonban mindezek alapján a Tervező a szükséges üzemeltetői hozzájárulások beszerzése érdekében intézkedett, azonban időközben derült ki, hogy az üzemeltetői tájékoztatással ellentétben az Üzemeltető által korábban nem ismertetett szervezeti egységénél is szükséges üzemeltetői hozzájárulás beszerzése. Emiatt a Vállalkozó akadályoztatva volt az engedély megszerzésében, és az engedélyezési eljárást is fel kellett függesztenie, amíg az Üzemeltető által később ismertetett szervezeti egysége üzemeltetői hozzájárulását megadta.
Az 5. részfeladat tekintetében a kiviteli tervek készítése során Kalocsa város területén az 51. számú főút Kalocsa átkelési szakaszának víztelenítését célzó csatornahálózat állapotának felmérése, pontos állapotfelvétel elvégzése is szükséges volt, hogy mindezek alapján Tervező a kiviteli tervek keretében a csatornahálózat terveit elkészíthesse. A csatornahálózattal kapcsolatban azonban több probléma merült fel amelyek miatt az állapotfelmérés nem volt lehetséges, az Önkormányzat - mint a csatornahálózat tulajdonosa és üzemeltetője - pedig nem tudott érdemi adatszolgáltatást adni a Tervezőnek. Az engedélyezési tervek készítése során Tervező a 2020. november 24-i kooperáción jelezte, hogy az 51. sz. főút felújítását és a hozzá tartozó tervezett kerékpárutakat, parkolókat érintő városi csapadékvíz elvezető rendszer adatai a hivatalos adatszolgáltatások alapján ellentmondásokat tartalmaznak, melyet az Önkormányzat képviselője megerősített. December második hetét jelölték ki az Önkormányzat számára, ameddig a szükséges vizsgálatokat elvégzi, azonban a teljesítése elmaradt. A 2021. február 9-én tartott egyeztetésen az Önkormányzat február végére vállalta a szükséges vizsgálatok elvégzését, amely határidőt az Önkormányzat szintén nem tartotta, viszont 2021. február 19-én tájékoztatta a Megrendelőt arról, hogy 2021. március végére készítik el a szükséges vizsgálatokat. Ugyanakkor Tervező nem kapta meg 2021. márciusa végén a szükséges vizsgálatok eredményét, emiatt a Tervező jelezte az Önkormányzat felé, hogy haladéktalanul szüksége van az állapotvizsgálatokra a tervezési feladatainak elvégzéséhez. Az Önkormányzat végül 2021. április 27-én teljesítette a csatornavizsgálati eredményekre vonatkozó adatszolgáltatást. Az adatszolgáltatás alapján a Tervező számára kiderült, hogy a korábbi adatok alapján a meglévő és megmaradónak tervezett csatornaszakaszok állapota szükségessé teszi azok cseréjét, kiváltását, ami jelentős többlet tervezési és vízjogi engedélyeztetési feladatot jelentett.
A Tervező a csatornavizsgálati adatszolgáltatásban cserére javasolt csatornaszakaszok terveit az állapotvizsgálat figyelembevételével elkészítette. Kalocsa Város Önkormányzata a kiegészítő csatornatervezést tartalmazó engedélyezési fedvénytervet 2021. június 9-én hagyta jóvá, ezáltal kiadásra került a csapadékcsatorna kezelői hozzájárulása. A Bács-Kiskun Megyei Katasztrófavédelmi Igazgatóság 2021. június 24-én adta ki az engedélyezési fedvénytervre vonatkozó vízjogi létesítési engedélyt, ami 2021. július 5-én vált véglegessé. Mindezek alapján Tervező a kiviteli terveket elkészítette, melyeket Kalocsa Város Önkormányzata 2021. július 19-én a kezelői hozzájárulásában hagyta jóvá, melyeket követően a tervbírálat 2021. szeptember 15-én lezárult és a kiviteli tervek végül 2021. szeptember 24-én kerültek leszállításra a Tervező által.
A Tervezőnek a Szerződés végteljesítéséhez kapcsolódó feladata volt a jogszabályok által előírt záradékokkal és jóváhagyásokkal rendelkező, így a területszerzési eljárás megkezdésére alkalmas kisajátítási és esetlegesen időközben szükségessé váló pótkisajátítási tervek dokumentált leszállítása Megrendelő részére, a Szerződés szerinti 2021. szeptember 25. napjára. A Tervező a végteljesítéshez tartozó határidő figyelembevételével beadta a Hatóság részére az elkészített kisajátítási és pótkisajátítási terveket kettős záradékolásra. A kisajátítási terv elkészítéséről, felülvizsgálatáról, záradékolásáról, valamint a kisajátítással kapcsolatos értékkülönbözet megfizetésének egyes kérdéseiről szóló 178/2008. (VII. 3.) Korm. rendelet 6. § (3) a) pontja alapján kettős vizsgálatú kisajátítási terv esetében az ügyintézési idő 20 nap, így a szerződéses véghatáridőre a kettős záradékkal rendelkező kisajátítási tervek rendelkezésre állása lehetséges volt. A záradékolás során azonban technikai hiba lépett fel, melyről a Hatóság Építésügyi és Örökségvédelmi Főosztály Építésügyi Osztálya tájékoztatta a Tervezőt. Ebből következően a kettős záradékolásra rendelkezésre álló jogszabályban meghatározott határidőt a Hatóság nem tudta tartani.
Mindezek alapján a szerződés 4. és az 5. részteljesítési határidő, valamint a végteljesítési határidő módosítása vált szükségessé a Kbt. 141. § (4) c) pontja alapján az alábbiak szerint:
4. részteljesítés eredeti határidő: szerződés hatályba lépésétől számított 13 hónap. Módosított határidő: szerződés hatályba lépésétől számított 415 nap.
5. részteljesítés eredeti határidő: szerződés hatályba lépésétől számított 17 hónap. Módosított határidő: szerződés hatályba lépésétől számított 548 nap.
Végteljesítés eredeti határidő: szerződés hatályba lépésétől számított 18 hónap. Módosított határidő: szerződés hatályba lépésétől számított 629 nap.
Tervező vonatkozásában a cég székhelyének pontosítása, a számlavezető pénzügyi intézmény és a bankszámlaszám módosítása, valamint a cég ügyvezetője nevének pontosítása vált szükségessé. Előzőeken túlmenően a Megrendelő számlaszámának és a számlavezető intézményének módosítása is szükségessé vált.
A Felek egyike sem, így az Ajánlatkérő (Megrendelő) sem láthatta előre kellő gondossággal eljárva sem, hogy a 4. részfeladat tekintetében az Üzemeltető nem teljeskörű tájékoztatásából eredően az építési engedélyhez szükséges hozzájárulások kiadásának időtartamának elhúzódását, hogy Kalocsa Város Önkormányzata mintegy 4 hónapos késedelemmel végzi el a Tervező tervezési feladatainak teljesítéséhez szükséges csatornavizsgálati adatszolgáltatást, amely alapján a további szükséges tervezési feladatokkal nem volt tartható a részteljesítés határideje, valamint azt, hogy az építésügyért felelős hatóságnál fellépő technikai problémára tekintettel a jogszabályban meghatározott 20 napos határidőn belül a kisajátítási és a pótkisajátítási tervek kettős záradékolását a Hatóság nem fogja elvégezni.
Megrendelő oldalán a számlaadatok változása, valamint Tervező vonatkozásában a székhely pontosítása, a számlaadatok változása, valamint az képviseletre jogosult személy nevének pontosítása a fenti rendelkezésekre figyelemmel nem lényeges módosításnak tekinthetők, erre tekintettel a Szerződő Felek a Szerződést a Kbt. 141. § (6) bekezdése alapján módosították.


Winner: Via Futura Mérnöki, Tanácsadó és Szolgáltató Kft.